IZVEDBENI SKLEP KOMISIJE (EU) 2021/1813

z dne 14. oktobra 2021

o spremembi Izvedbenega sklepa (EU) 2019/436 glede harmoniziranih standardov za podporno opremo na tleh za letalski promet, žerjave, rudarska orodja in druge stroje, pripravljenih v podporo Direktivi 2006/42/ES Evropskega parlamenta in Sveta, in o razveljavitvi Izvedbenega sklepa Komisije (EU) 2015/27

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,

ob upoštevanju Direktive 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (2) ter zlasti člena 7(3) in člena 10 Direktive,

ob upoštevanju naslednjega:

(1) V skladu s členom 7 Direktive 2006/42/ES se domneva, da so stroji, ki so v skladu s harmoniziranim standardom, sklic na katerega je bil objavljen v Uradnem listu Evropske unije, skladni z bistvenimi zdravstvenimi in varnostnimi zahtevami, zajetimi v navedenem harmoniziranem standardu.

(2) Komisija je z dopisom M/396 z dne 19. decembra 2006 Evropskemu odboru za standardizacijo (v nadaljnjem besedilu: CEN) in Evropskemu odboru za elektrotehnično standardizacijo (v nadaljnjem besedilu: Cenelec) podala zahtevo za pripravo, revizijo in dokončanje harmoniziranih standardov v podporo Direktivi 2006/42/ES, da bi se upoštevale spremembe, uvedene z navedeno direktivo v primerjavi z Direktivo 98/37/ES Evropskega parlamenta in Sveta (3).

(3) Na podlagi navedene zahteve je CEN pripravil nova harmonizirana standarda EN 1459-5:2020 o varnostnih zahtevah za vmesnike za priključke za tovornjake s spremenljivim dosegom ter EN 16808:2020 o varnostnih zahtevah za ročna dvigala v petrokemični industriji ter industriji za predelavo nafte in zemeljskega plina .

(4) Odbora CEN in Cenelec sta na podlagi navedene zahteve revidirala obstoječe harmonizirane standarde, sklici na katere so s Sporočilom Komisije 2018/C092/01 (4) objavljeni v seriji C Uradnega lista Evropske unije, da bi jih prilagodila tehnološkemu napredku. Zato so bili sprejeti naslednji novi harmonizirani standardi: EN 12312-7:2020 s posebnimi zahtevami za podporno opremo na tleh za letalski promet; EN 13586:2020 o zahtevah za dostop do žerjavov; EN 15011:2020 o mostnih in portalnih (kozičastih) žerjavih; EN 15571:2020 varnostnih zahtevah za stroje za dodelavo površine za naravni kamen; EN 16564:2020 o zahtevah za žage/frezalne stroje, ki vključujejo računalniško krmiljenje; EN 1804-1:2020 o podpornih enotah in splošnih zahtevah za hidravlično podporje; EN 1804-2:2020 o hidravličnih stojkah in potisnih hidravličnih valjih za hidravlično podporje; EN 1804-3:2020 o hidravličnih in elektrohidravličnih krmilnih sistemih za hidravlično podporje; EN 1837:2020 o integralni razsvetljavi strojev; EN 1974:2020 o varnostnih in higienskih zahtevah za stroje za predelavo hrane; EN 81-40:2020 o pripravah za vzpenjanje po stopnicah in dvižne ploščadi z diagonalnim pomikanjem za osebe z omejenimi gibalnimi sposobnostmi; EN 1175:2020 o električnih in elektronskih zahtevah za vozila za talni transport; EN 12312-3:2017+A1:2020 o tračnih transporterjih; EN ISO 16092-2:2020 o varnostnih zahtevah za mehanične stiskalnice; EN ISO 16092-4:2020 o varnostnih zahtevah za pnevmatične stiskalnice; EN 16307-1:2020 z dodatnimi zahtevami za vozila za talni transport z lastnim pogonom, razen za vozila brez voznika, vozila s spremenljivim dosegom ter tovorna in osebna vozila; EN 16808:2020 o ročnih dvigalih; EN ISO 19085-10:2019/A11:2020 o žagah, ki se uporabljajo na gradbišču; EN ISO 20430:2020 o strojih za brizgalno vlivanje; EN IEC 62841-2-6:2020 o posebnih zahtevah za ročna kladiva s spremembo standarda EN IEC 62841-2-6:2020/A11:2020 ter EN ISO 11553-1:2020 o varnostnih zahtevah za laser s spremembo standarda EN ISO 11553-1:2020/A11:2020.

(5) Poleg tega sta CEN in Cenelec na podlagi navedene zahteve revidirala standard EN 12999:2011+A2:2018, sklic na katerega je vključen v Prilogo I k Izvedbenemu sklepu Komisije (EU) 2019/436 (5), v standard EN 12999:2020 o nakladalnih žerjavih, da bi ga prilagodila tehnološkemu napredku.

(6) CEN in Cenelec sta spremenila tudi standard EN 16851:2017 o lahkih žerjavih in standard EN 16486:2014 o kompaktorjih, sklica na katera sta bila objavljena s Sporočilom 2018/C092/01, v standard EN 16851:2017+A1:2020 o lahkih žerjavnih sistemih oziroma standard 16486:2014+A1:2020 o kompaktorjih.

(7) Komisija je skupaj s CEN in Cenelec ocenila, ali so standardi, ki sta jih pripravila, revidirala in spremenila CEN in Cenelec, v skladu z navedeno zahtevo.

(8) Harmonizirani standardi, ki sta jih pripravila, revidirala in spremenila CEN in Cenelec na podlagi navedene zahteve, izpolnjujejo zahteve, ki naj bi jih zajemali ter ki so določene v Direktivi 2006/42/ES. Zato je primerno, da se sklici na navedene standarde objavijo v Uradnem listu Evropske unije, skupaj s sklici na vse ustrezne standarde, s katerimi so bili spremenjeni ali popravljeni navedeni standardi.

(9) Sklic na standard EN 474-1:2006+A4:2013 je bil z Izvedbenim sklepom Komisije (EU) 2015/27 (6) objavljen v Uradnem listu Evropske unije z omejitvijo, v kateri je bila izključena domneva o skladnosti, ki jo določa standard v zvezi z bistvenimi zdravstvenimi in varnostnimi zahtevami 1.2.2 in 3.2.1 iz Priloge I k Direktivi 2006/42/ES.

(10) Standard EN 474-1:2006+A4:2013 je z 19. septembrom 2020 umaknjen, kakor določa Izvedbeni sklep (EU) 2019/436. Zato je primerno razveljaviti Izvedbeni sklep (EU) 2015/27.

(11) CEN je izboljšal standard v različici EN 474-1:2006+A5:2018. Toda v novi različici niso bili odpravljeni pomisleki glede vidljivosti, ki jih povzroča medsebojno vplivanje med standardom EN 474-1:2006+A5:2018 in delom 5 serije standardov EN 474, ki zajemajo posebne zahteve za hidravlične bagre. Standard EN 474-1:2006+A5:2018 zato ni v celoti izpolnjeval bistvenih zdravstvenih in varnostnih zahtev iz točk 1.2.2 in 3.2.1 Priloge I k Direktivi 2006/42/ES. Harmonizirani standard je bil z novo omejitvijo glede uporabe skupaj z zahtevami iz standarda EN 474-5:2006+A3:2013 za hidravlične bagre objavljen v Uradnem listu Evropske unije z Izvedbenim sklepom (EU) 2019/436.

(12) CEN je standard EN 474-1 še izboljšal in predstavil spremenjeno verzijo harmoniziranega standarda EN 474-1:2006+A6:2019. Komisija je skupaj s CEN in Cenelec ocenila, ali standard EN 474-1:2006+A6:2019 izpolnjuje bistvene zdravstvene in varnostne zahteve iz točk 1.2.2 in 3.2.1 Priloge I k Direktivi 2006/42/ES, in ugotovila, da je mogoče omejitev standarda v zvezi s pomisleki glede vidljivosti umakniti.

(13) Toda ob pregledu standarda EN 474-1 so predstavniki odbora, ustanovljenega na podlagi člena 22 Direktive 2006/42/ES, izrazili nove pomisleke glede mehanizma za hitri priklop, predvidenega v Prilogi B.2 k standardu, ki omogoča priključitev različnih orodij na stroje za zemeljska dela. V državah članicah je bilo zabeleženih zlasti veliko hudih poškodb in smrtnih primerov, ker orodje ni bilo ustrezno priklopljeno in ker upravljavec ni imel na voljo aktivnega opozorilnega sistema ali aktivnega sistema za spremljanje, če je pognal stroj, na katerem so bila nepravilno pritrjena orodja, kot so izkopne žlice, grabeži ali vibracijske plošče. Nesreč je bilo zlasti veliko pri nekaterih strojih, kot so bagri, pri katerih se vsak dan redno izmenjujejo različna gnana orodja.

(14) Komisija je po pregledu standarda EN 474-1:2006+A6:2019 ugotovila, da ta ne izpolnjuje bistvenih zdravstvenih in varstvenih zahtev iz točk 1.2.2 in 3.2.1 Priloge I k Direktivi 2006/42/ES, in sicer zahteve za vključevanje varnosti in zahteve, da lahko voznik upravlja stroj in njegova orodja v predvidljivih pogojih uporabe ter popolnoma varno za voznika in izpostavljene osebe. Standard EN 474-1:2006+A6:2019 bi bilo treba zato objaviti v Uradnem listu Evropske unije z omejitvijo za primere, v katerih se uporablja v povezavi z zahtevami iz delov standarda EN 474-4:2006+A2:2012 za bagre in zahtevami iz standarda EN 474-5:2006+A3:2013 za hidravlične bagre.

(15) S harmoniziranim standardom EN 62841-4-1:2020 o posebnih zahtevah za ročne verižne žage so se bistveno spremenile specifikacije iz harmoniziranega standarda EN 60745-2-13:2009. Ročne verižne žage, zajete v standardih EN 62841-4-1:2020 in EN 60745-2-13:2009, spadajo med stroje iz Priloge IV k Direktivi 2006/42/ES, za katere velja strožji postopek preverjanja, v katerem sodeluje priglašeni organ, ker ni harmoniziranega standarda, ki bi zajemal vse ustrezne bistvene zdravstvene in varnostne zahteve. Glede na to, da je treba zasnovo verižnih žag, zajeto v harmoniziranem standardu EN 62841-4-1:2020, bistveno spremeniti in da harmonizirani standard EN 60745-2-13:2009 od 3. septembra 2022 ne bo več zagotavljal domneve o skladnosti, se precej proizvajalcev morda ne bo moglo držati navedenega roka. Zato je primerno datum umika harmoniziranega standarda EN 60745-2-13:2009 izjemoma odložiti za dodatnih osem mesecev. Vnos v zvezi s harmoniziranim standardom EN 60745-2-13:2019 v Prilogi III k Izvedbenemu sklepu (EU) 2019/436 bi bilo zato treba ustrezno spremeniti.

(16) Sklic na harmonizirani standard EN ISO 3743-2:2019 o metodah za posebne odmevnice je bil z Izvedbenim sklepom Komisije (EU) 2021/377 (7) vključen v Prilogo I k Izvedbenemu sklepu (EU) 2019/436. Toda prejšnja različica navedenega standarda, EN ISO 3743-2:2009, ki je bila objavljena v Sporočilu 2018/C092/01, ni bila umaknjena. Glede na to, da standard EN ISO 3743-2:2009 ne predstavlja več najsodobnejše tehnologije, je ustrezno sklic na navedeni standard umakniti iz Uradnega lista Evropske unije. Da bi imeli proizvajalci dovolj časa za pripravo na uporabo standarda EN ISO 3743-2:2019, je treba umik standarda EN ISO 3743-2:2009 odložiti.

(17) V Prilogi I k Izvedbenemu sklepu (EU) 2019/436 so navedeni sklici na harmonizirane standarde, ki zagotavljajo domnevo o skladnosti z Direktivo 2006/42/ES, v Prilogi II k navedenemu izvedbenemu sklepu pa sklici na harmonizirane standarde, ki zagotavljajo domnevo o skladnosti z omejitvami. Da se zagotovi, da so sklici na harmonizirane standarde, pripravljene v podporo Direktivi 2006/42/ES, navedeni v enem aktu, bi bilo treba sklice na standarde, ki jih CEN in Cenelec nadomestita, revidirata ali spremenita, vključiti v Izvedbeni sklep (EU) 2019/436.

(18) V Prilogi III k Izvedbenemu sklepu (EU) 2019/436 so navedeni sklici na harmonizirane standarde, pripravljene v podporo Direktivi 2006/42/ES, ki so umaknjeni iz serije C Uradnega lista Evropske unije od datumov iz navedene priloge.

(19) Na podlagi navedene zahteve in nato prizadevanj CEN in Cenelec so bili nadomeščeni, revidirani ali spremenjeni naslednji harmonizirani standardi, objavljeni v seriji C Uradnega lista Evropske unije: EN 12312-7:2005+A1:2009; EN 13155:2003+A2:2009; EN 13586:2004+A1:2008; EN 15011:2011+A1:2014; EN 15571:2014; EN 15746-2:2010+A1:2011; EN 1804-1:2001+A1:2010; EN 1804-2:2001+A1:2010; EN 1804-3:2006+A1:2010; EN 1837:1999+A1:2009; EN 1974:1998+A1:2009; EN 60745-2-6:2010; EN IEC 62841-2-6:2020; EN ISO 11553-1:2008; EN ISO 11553-1:2020; EN 1175-1:1998+A1:2010; EN 1175-2:1998+A1:2010; EN 1175-3:1998+A1:2010; EN 12312-3:2017; EN 13411-1:2002+A1:2008; EN 13411-2:2001+A1:2008; EN 13411-3:2004+A1:2008; EN 13411-4:2011; EN 13411-5:2003+A1:2008; EN 13411-6:2004+A1:2008; EN 13411-7:2006+A1:2008; EN 13411-8:2011; EN 16307-1:2013+A1:2015; EN 16486:2014; EN 201:2009 in EN 81-40:2008. Zato je treba sklice na navedene standarde vključiti v Prilogo III Izvedbenega sklepa (EU) 2019/436 in jih s tem umakniti iz Uradnega lista Evropske unije.

(20) Treba je tudi nadomestiti sklic na harmonizirani standard EN 12999:2011+A2:2018, objavljen z Izvedbenim sklepom (EU) 2019/436, saj je bil navedeni standard revidiran. Zato je ustrezno črtati navedeni sklic iz Priloge I k navedenemu Izvedbenemu sklepu.

(21) Da bi imeli proizvajalci dovolj časa za uporabo novih, revidiranih ali spremenjenih standardov, je treba odložiti umik sklicev na harmonizirane standarde EN 12999:2011+A2:2018, EN 1175-1:1998+A1:2010, EN 1175-2:1998+A1:2010, EN 1175-3:1998+A1:2010, EN 12312-3:2017, EN 12312-7:2005+A1:2009, EN 13411-1:2002+A1:2008, EN 13411-2:2001+A1:2008, EN 13411-3:2004+A1:2008, EN 13411-4:2011, EN 13411-5:2003+A1:2008, EN 13411-6:2004+A1:2008, EN 13411-7:2006+A1:2008, EN 13411-8:2011, EN 13586:2004+A1:2008, EN 15011:2011+A1:2014, EN 16307-1:2013+A1:2015, EN 16486:2014, EN 16851:2017, EN 1804-1:2001+A1:2010, EN 1804-2:2001+A1:2010, EN 1804-3:2006+A1:2010, EN 1837:1999+A1:2009, EN 1974:1998+A1:2009, EN 201:2009, EN 60745-2-6:2010, EN 81-40:2008, EN ISO 11553-1:2008 in EN ISO 3743-2:2009.

(22) Izvedbeni sklep (EU) 2019/436 bi bilo zato treba ustrezno spremeniti.

(23) Skladnost s harmoniziranim standardom zagotavlja domnevo o skladnosti z ustreznimi bistvenimi zahtevami iz harmonizacijske zakonodaje Unije od datuma objave sklica na tak standard v Uradnem listu Evropske unije. Ta sklep bi zato moral začeti veljati z datumom objave –

SPREJELA NASLEDNJI SKLEP:

Člen 1 Izvedbeni sklep (EU) 2019/436 se spremeni: (1) Priloga I se spremeni v skladu s Prilogo I k temu sklepu; (2) Priloga II se spremeni v skladu s Prilogo II k temu sklepu; (3) Priloga III se spremeni v skladu s Prilogo III k temu sklepu.

Člen 2 Izvedbeni sklep (EU) 2015/27 se razveljavi.

Člen 3 Ta sklep začne veljati na dan objave v Uradnem listu Evropske unije. Priloga I, točka 1, se uporablja od 15. aprila 2023.

V Bruslju, 14. oktobra 2021 Za Komisijo predsednica Ursula VON DER LEYEN

(1) UL L 316, 14.11.2012, str. 12.

(2) UL L 157, 9.6.2006, str. 24.

(3) Direktiva 98/37/ES Evropskega parlamenta in Sveta z dne 22. junija 1998 o približevanju zakonov držav članic o strojih (UL L 207, 23.7.1998, str. 1).

(4) Sporočilo Komisije v okviru izvajanja Direktive 2006/42/ES Evropskega parlamenta in Sveta z o strojih in spremembah Direktive 95/16/ES (Objava naslovov in sklicev harmoniziranih standardov po usklajeni zakonodaji Unije) (UL C 92, 9.3.2018, str. 1).

(5) Izvedbeni sklep Komisije (EU) 2019/436 z dne 18. marca 2019 o harmoniziranih standardih za stroje, pripravljenih v podporo Direktivi 2006/42/ES Evropskega parlamenta in Sveta (UL L 75, 19.3.2019, str. 108).

(6) Izvedbeni sklep Komisije (EU) 2015/27 z dne 7. januarja 2015 o omejeni objavi sklica na standard EN 474-1:2006+A4:2013 o strojih za zemeljska dela v skladu z Direktivo 2006/42/ES Evropskega parlamenta in Sveta v Uradnem listu Evropske unije (UL L 4, 8.1.2015, str. 24).

(7) Izvedbeni sklep Komisije (EU) 2021/377 z dne 2. marca 2021 o spremembi Izvedbenega sklepa (EU) 2019/436 o harmoniziranih standardih za stroje, pripravljenih v podporo Direktivi 2006/42/ES Evropskega parlamenta in Sveta (UL L 72, 3.3.2021, str. 12)